OpenLLM-France/wikimedia huggingface dataset:
# Konstantinos Logothetopoulos

Konstantinos Logothetopoulos grezieraz: Κωνσταντίνος Λογοθετόπουλος; (Nauplio, 1878ko abuztuaren 1a – Atenas, 1961eko uztailaren 6a) greziar sendagile eta politikaria izan zen. Greziako lehen ministroa izan zen 1942tik 1943ra.
Medikuntza ikasi zuen Munichen eta Alemanian egon zen medikuntza praktikatzen eta irakasten 1910era arte. Garai hartan Atenasera joan zen, klinika pribatu bat sortu zuen eta mediku gisa parte hartu zuen Balkanetako Gerretan eta Greko-turkiar gerra (1919–1922)|Greko-turkiar gerran]]. 1922an ginekologia irakasle izendatu zuten Atenasko Unibertsitatean eta ondoren dekano izatera iritsi zen.
1941ean Alemaniak Grezia inbaditu ondoren, presidenteorde eta Hezkuntza ministro izendatu zuten lehen gobernu kolaboratzailean. 1942ko abendutik 1943ko uztailera lehen ministro izan zen eta garai horretan hasi zen judu greziarren deportazioa.
1944an herrialdea utzi zuen Alemaniako armadarekin batera eta Bavarian kokatu zen. Estatubatuarrek atxilotu eta Greziara bidali zuten. Biziarteko kartzela-zigorra ezarri zioten, baina 1951n askatu zuten.
# Hagenbach

Hagenbach izan daiteke:

## Patronimoa

* Pierre de Hagenbach (1423-1474), franko-alemaniar militarra
* Karl Rudolf Hagenbach (1801-1874), suitzar historialaria

## Toponimoa

* Hagenbach, Renania-Palatinatuko udalerria
** Hagenbacheko harrapakina, bertan topaturiko altxor arkeologikoa
* Rivière Hagenbach, Ipar Renania-Westfaliako ibaia
* Hagenbach (Hassel), Saxonia-Anhalteko ibaia
* Hagenbach, Alsaziako udalerria
# Hagenbach (Renania-Palatinatua)

    Artikulu hau Alemaniako udalerriari buruzkoa da; beste esanahietarako, ikus «Hagenbach».
Hagenbach Alemaniako udalerria da. Renania-Palatinatua estatuan kokatuta dago, [[Germersheim (barrutia)|Germersheim]] barrutian. 2014an 5.318 biztanle zituen 15,86 kilometro koadrotan banatuta.

## Historia

Hagenbacheko altxorra Galia Akitanian III. mendean gertatutako harrapaketa germaniarren lekuko arkeologiko garrantzitsua da. 1961 eta 1973 artean Rhin inguruan egindako agregakin-harrobi batean egindako dragatzeetan, 346 objektu berreskuratu zituzten, horietatik 129 zilarrezko xafla botiboak, lapurrek, alamanak agian, Rhin ibaia beren harrapakinarekin zeharkatzean galduak. Joakin Gorrotxategi hizkuntzalariak, eskaintzaileen eusko-akitanierazko izenak zituenez, Pirinioetako Marteri eskainitako santutegi batetik Alemaniara eramanak izan zirela ondorioztatu zuen.

## Demografia

Ikus jatorrizko Wikidatako eskaera eta iturriak.

## Erreferentziak

* ↑ (Frantsesez) Hiernard, Jean. (1997). «Un témoin archéologique exceptionnel des invasions du IIIe siècle: la trouvaille de Hagenbach (Rhénanie-Palatinat)» Cahiers du Centre Gustave Glotz: 255-260..
* ↑ Gorrotxategi Txurruka, Joakin. (2003). «Las placas votivas de plata de origen aquitano halladas en Hagenbach (Renania-Palatinado, Alemania)» Aquitania 19 (1): 25–47. doi:10.3406/aquit.2003.1349. (Noiz kontsultatua: 2023-02-15).

## Kanpo estekak

* Webgune ofiziala
* Datuak: Q541669
* Multimedia: Hagenbach / Q541669
# L'Année épigraphique

L'Année épigraphique urtero argitaratzen den Frantziako epigrafia-aldizkari bat da, 1888an René Cagnatek sortua.

## Historia

René Cagnat Frantziako Ikastetxeko irakaslea eta épigraphie et antiquités romaines (Epigrafia eta Antigualeko gai erromatarren) katedraren titularra zenean, Guillaume Feignonen laguntzaz aldizkaria sortu zuen. Aldizkaria Arkeologia Aldizkariarekin lotzen da lehenik, 1964ra arte, eta gero CNRSk diruz lagundutako Presses universitaires de France (PUF)-en argitalpen autonomo bihurtu zen.

## Deskribapena

L'Année épigraphique (AE laburtua) urtero erromatar munduan aurkitutako inskripzioak biltzen ditu, batez ere latinez edo grekoz, eta Frantzian eta atzerrian argitalpen espezializatuetan agertu badira. Lehenbizi, JSTOR operadoreak zabaltzen du, eta ondoren, Cairn.info atarian.
Aldizkariak lehen mendeurrenerako mahai-ingurua antolatu zuen Parisen 1988ko urriaren 19tik 21era, eta 1990ean argitaratu zen.
Epigrafiaren ikerketan oinarrizko argitalpena da. Hain da garrantzitsua eta ezaguna non, idazkun bat Corpus Inscriptionum Latinarum katalogoan agertzen e bada, sarri, bere AE zenbakiaz identifikatzen dira, hau da aldizkarian idazkun horri eman dioten kodearen bidez.

## Bibliografia

* Actes du colloque international du centenaire de l'Année Épigraphique. PUF, 1990, 360 p. (ISBN 978-2-13-042781-0).

## Kanpo estekak

* Cairn
* Mir@bel
* (en) JSTOR
* Aldizkariaren web guen ofiziala
* Datuak: Q1399128
* Multimedia: Année Épigraphique / Q1399128
# Hrabovec nad Laborcom

Hrabovec nad Laborcom Eslovakiako udalerri bat da, Humennéko barrutian kokatuta. 13,54 km²ko azalera du eta 528 biztanle 2017ko datuen arabera.

## Historia

Idatzizko lehen aipamena 1463. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1098887
* Multimedia: Hrabovec nad Laborcom / Q1098887
# Paris-Nanterre Unibertsitatea

Paris-Nanterre Unibertsitatea (Paris-X ere deitua) Frantziako unibertsitate publikoa da, Parisko mendebaldean dagoen Nanterre hirian egoitza duena. 1964an ezarri zuten Parisko Unibertsitateko ikasleak banatzeko modu gisa. Goi-mailako hezkuntzako erakunde publiko gisa duen ospea nabarmena da, bai bere ikasketen eskaintza askotarikoagatik, bai dituen bitarteko aurreratuengatik.
Era berean, 68ko maiatzeko gertaera nagusien eszenatokia izan zen, eta 20 minutu baino gutxiagora dago metroan Parisko hirigunetik. Ikasle ospetsuen artean, Nicolas Sarkozy, Dominique Strauss-Kahn, Christine Lagarde, Dominique de Villepin, David Guetta, Daniel Cohn-Bendit, Anne Hidalgo, Leonardo López Luján, Germán Colmenares, Frédéric Mitterrand, Cheng Li-chun, Néstor García Canclini, Yasmina Reza, Emmanuel Macron edo Jean-Luc Marion izan ditu. Bere irakasleak ospetsuak izan dira, bereziki filosofia eta gizarte zientziei eskainitakoak: Emmanuel Lévinas, Marshall Sahlins, Jean-Claude Gardin, Henri Lefebvre, Paul Ricœur, Jean Baudrillard, Jacques Galinier, Étienne Balibar edo Catherine Perret.
Frantziako bigarren unibertsitate-campusik handiena du, Nantesen ondoren, eta 2.000 irakasle-ikertzaile eta 35.000 ikasle ditu. Campusa 27 hektareatan hedatzen da, eta hiri bat osatzen du hiriaren barruan.
Unibertsitatea París Lumières unibertsitateko Communauté d'universités et établissements elkartearen kidea da.

## Erreferentziak

* ↑ (Frantsesez) Nos membres. .
# San Agustin Kultur Gunea

    Ez nahasi Azpeitiko Sanagustin Kulturgunearekin.
San Agustin Kultur Gunea Durangoko (Bizkaia) erdialdean kokatutako kulturgunea da, Ezkurdi eta Pinondo enparantzen artean kokatutakoa eta komentu izandako eraikinean sortutakoa.
Herriko Udalak sustatutako ekimena da Eszena Arte profesionalak (antzerkia, musika eta dantza) hedatzeko asmotan.

### Eraikinaren historia

Eraikina San Agustin Oinutsen Komentuak eliza eta egoitza izan zen eta XVII. mendean eraiki zuten. Instituzioak XIX. mendearen hasierako desamortizaziora arte iraun zuen, ondoren ospitalea eta zaharren egoitza jarri ziren bertan.
Eliza estilo errenazentistan eraikia dago eta bere ezaugarririk nabarmenena fatxada karratu bertikala da, erdi puntuko arkuak dituen arkupearekin. Leiho handiak ditu eta horma-hobi batean San Agustinen harrizko irudia dago.
Komentua, berriz, barrokoa da. Barrualdean patio bat dauka eta kanpoko aldean ateaz gain abade-balkoi handia da deigarriena. Burdinazko karela dauka eta goian armarria.

## Ikus, gainera

* Plateruena Kafe Antzokia
* Sanagustin Kulturgunea (Azpeitia)

## Kanpo estekak

* (Gaztelaniaz)San Agustin Kultur Etxea
* ↑ «Agustino Oinutsen komentua (San Agustin Kultur Gunea)» turismoa.euskadi.eus 2006-12-28 (Noiz kontsultatua: 2025-01-04).
* Datuak: Q12266836
* Multimedia: Convent of San Agustín-Kultur Gunea, Durango / Q12266836
# Jean-Louis Borloo

Jean-Louis Borloo (Paris, 1951ko apirilaren 7a) frantziar politikaria da. 2004 eta 2007 artean Gizarte Gaietako sailburua izan zen, 2007an Ekonomia eta Ogasun sailburua eta 2007 eta 2010 bitartean Ingurumen sailburua.
Boorlok 1972an Parisko Unibertsitatea I - Panthéon-Sorbonne-n zuzenbide eta filosofian lizentziatu zen, 1974an historian eta ekonomian beste lizentziatu bat Paris-Nanterre Unibertsitatean, eta 1976an MBA bat HEC Parisen.

## Erreferentziak

* ↑ Tapie, Valenciennes, banlieues... les mille vies de Jean-Louis Borloo
* ↑ Jean-Louis BORLOO
* ↑ Jean-Louis Borloo

## Kanpo estekak

* Datuak: Q467781
* Multimedia: Jean-Louis Borloo / Q467781
# Parisko Unibertsitatea

Parisko Unibertsitatea (frantsesez: L'Université de Paris) edo Sorbona Frantziako zaharrena , 1150 inguruan sortutakoa. Halaber, Europako urtetsuenetarikoa da, Oxfordekoa, Boloniakoa, Salamancakoa eta Coimbrakoarekin batera.

## Fakultateak

Parisko Unibertsitatea 1970etik hamahiru unibertsitate ezberdinetan banatuta dago:
* Parisko Unibertsitatea I - Panthéon-Sorbonne (webgunea).
* Parisko Unibertsitatea II - Panthéon-Assas (webgunea).
* Parisko Unibertsitatea III - La Sorbonne Nouvelle (webgunea).
* Université Paris Cité (webgunea).
* Sorbona Unibertsitatea (webgunea).
* Parisko Unibertsitatea VIII - Vincennes-Saint-Denis (webgunea).
* Parisko Unibertsitatea - Dauphine PSL (lehen Parisko Unibertsitatea IX): webgunea.
* Parisko Unibertsitatea X - Nanterre (webgunea).
* Paris-Saclayko Unibertsitatea (webgunea).
* Parisko Unibertsitatea XII - Paris-Est-Créteil-Val-de-Marne (webgunea).
* Parisko Unibertsitatea XIII - Sorbonne Paris Nord (webgunea).

## Kanpo estekak

* Datuak: Q209842
* Multimedia: Université de Paris / Q209842
# Ruby Bridges

Ruby Nell Bridges Hall (Tylertown, Mississippi, 1954ko irailaren 8a) zurien eskolara joaten lehen neska afroamerikarra izan zen. 1960ean izan zen. Hiru urte lehenago nerabe batzuk, tartean Dorothy Counts, Ipar Karolinan eskolan gizarteratzea saiatu ziren ere bai.

## Egoera

Ameriketako Estatu Batuetako Gorte Gorenak, 1954an, arraza bereizkeria ilegaltzat jo zuen. Hala ere, instituzio askoren aldetik aurkako jarrera zegoen. Egoera bereziki gogorra hegoaldeko estatuetan ematen zen. Zurien eskoletan sartzeko haur beltzek maila akademiko egokia zutela erakutsi behar zuten; horretarako test bat egin behar zuten eta, ondoren, haien gaitasuna erabakitzen zen. Familientzat, bestetik, oso erabaki gogorra zen: nahiz eta legedia haien aldekoa izan, gizartearen multzo handi bat aurka zegoen eta ondorioen beldurrez zeuden.

## Rubyren haurtzaroa

Lau urte zituelarik, Ruby Bridges, familiarekin, New Orleans hirira aldatu zen, Louisiana estatuan. 1960an, sei urtekin, gurasoek New Orleansen aurrera eraman zen eskola gizarteratze sistema batean parte hartzea onartu zuten. Gurasoak Koloreko Pertsonen Garapenerako Elkarte Nazionala elkartearen partaideak ziren eta onartu zuten. Rudy, federal agenteen babesarekin, lehen hezkuntzako eskola batera joan zen, lehen afroamerikarra izanik. Eskola hura, William Frantz Elementary eskola, alegia, ordura arte, zurientzako bakarrik izana zen. Programan hasieran sei haur aukeratu ziren baina eskolara joaten Ruby bakarra izan zen zeren eta besteek atzera egin baitzuten. Rubyk urte oso bat eman zuen eskolan; han bakartuta zegoen zeren eta beste haurren gurasoek ez zuten haien seme-alabekin ibiltzea nahi. Lehenengo egunetan haur zurien gurasoek, haien aurkako jarrera erakusteko, seme-alabak eskolatik eraman zituzten, eta Ruby eskolara segurtasun-neurri handien artean joan behar zuen. Prozesua tentsio handia eramana zen aurrera

## Omenaldiak

Ruby benetako sinboloa bihurtu zen eta, ondorioz, omenaldi ugari jaso izan du haren bizitzan:
* 1964an, Norman Rockwell margolariak, haurraren irudia margotu zuen The problem we all live with lanean (Guztiok elkar bizi garen arazoa, euskaraz); hau Look aldizkarian agertu zen argitaratuta.
* 2001eko urtarrilaren 8an, Bridges Bill Clinton Estatu Batuetako presidentearen eskutik sari bat jaso zuen.
* 2011an, Barack Obamak Etxe Zurian jaso zuen.

## Erreferentziak

* ↑ https://www.womenshistory.org/education-resources/biographies/ruby-bridges
* ↑ The Unfinished Agenda of Brown v. Board of Education, 169 or.
* ↑ «El problema con el que vivimos - Norman Rockwell». HA!.

## Kanpo estekak

* (Ingelesez):Ruby Bridges for Kids bideoa. Ruby Bridgesen biografia.
* (Ingelesez):Mundua aldatzera lagundu zuen neskatxa, BBC
* (Ingelesez):The Ruby Bridges Foundation
* (Ingelesez):This is the Problem We All Live With
* (Ingelesez):Ruby's Shoes Songfacts
* Datuak: Q469860
* Multimedia: Ruby Bridges / Q469860
# Holy Family komentua

Holy Family komentua (euskaraz: «Familia Santuaren komentua») New Orleans, Luisiana, Estatu Batuetako hegoaldean moja afroamerikarrentzat sortutako lehen komentua izan zen.

## Historia

Hiru emakumek sortu zuten: Henriette DeLille, Juliette Gaudin eta Josephine Charles. Nagusia Juliette zen. Haiei buruzko informazio gutxi dago. Komentua, denborarekin, emakume zaharrentzat eta gaixorientzako aterpea bihurtu zen; umezurtzentzako aterpea ere izan zen.

## Egoitza

Lehen urtetan komentua Bayou kaleko etxe baten lehengo solairuan zegoen. Laster, zituzten beharrei erantzuteko, beste egoitz batera joan ziren; bigarren hori Orleans Theater ondoan zegoen saloi bat zen.

## Erreferentziak

* ↑ Southern, Eileen (1997). Music of Black Americans. New York: W.W. Norton & Co. ISBN 0-393-03843-2.
* ↑ https://web.archive.org/web/20201115173446/http://nutrias.org/exhibits/french/theatre.htm

## Kanpo estekak

* Datuak: Q5166201
# Katrina urakana

Katrina urakana 2005eko Atlantikoko urakan garaian suntsitzaileena eta hildako gehien eragin zituen urakana izan zen. Estatu Batuetan kalte ekonomiko eta hildako gehien eragin zituenetakoa da. Halaber, Atlantikoan izandako seigarren urakan handiena izan da. Gutxienez 1833 pertsona hil ziren urakanak edota ondorengo uholdeek eraginda, 1928ko Okeechobee urakanaz geroztik Estatu Batuetako urakan hilgarriena bilakatu zelarik. Eragindako kalteak 108 mila milioi dolarretan balioztatu ziren.
Saffir-Simpson eskalan 5. mailara iritsi zen eta haizeak 280 km/hko abiadura izatera iritsi ziren. Estatu Batuetako hegoaldean itsasertzeko herriak erabat kaltetu ziren, batik bat, New Orleanseko metropoli-barrutian, milioi bat pertsona baino gehiago bertatik atera behar izan zituzten.
Katrina 2005eko abuztuaren 23an eratu zen Bahametan. Florida hegoaldea 1go mailako urakan bezala igaro zuen eta 2.000 milioi dolar baino gehiagoko kalteak eta 6 hildako eragin zituen. Mexikoko Golkoan berriz indarra hartu eta 5. mailako urakana eratu zen. Bigarren aldiz lurra jo zuenean, Louisianako hego-ekialdean, ahuldu egin zen eta 3. mailako urakanean gelditu zen. Hala ere, Katrinak Golkoko itsasertza suntsitu egin zuen, Floridatik Texasera, indarra hartu zuelako. Hildako gehien New Orleansen izan ziren bertako dike-sistemak huts egin zuelako. Dike horietako asko urakana pasatu eta ordu batzuetara kolapsatu egin ziren.

## Ikus, gainera

* Wilma urakana (2005)
* 2005eko Atlantikoko zikloi tropikalen zerrenda
* Atlantikoko urakan denboraldien zerrenda

## Kanpo estekak

* National Hurricane Center-ek emandako abisuak
* NASAko Katrina urakanari buruzko fitxategia
* Katrinak utzitako ondorioen argazkiak
* Datuak: Q16422
* Multimedia: Hurricane Katrina / Q16422
2005eko Atlantikoko zikloi tropikalak :
| Arlene | Bret | Cindy | Dennis | Emily | Franklin | Gert | Harvey | Irene | 10 | Jose | Katrina | Lee | Maria | Nate | Ophelia | Philippe | Rita | 19 | Stan | Tammy | 22 | Vince | Wilma | Αα | Ββ | Γγ | Δδ | Εε | Ζζ |
# New Orleanseko gudua

New Orleansko gudua Ameriketako Estatu Batuen eta Britainia Handia eta Irlandako Erresuma Batua artekoa izan zen. Gertaerak 1814ko abenduaren 23 eta 1815eko urtarrilaren 8 artean izan ziren. 1812ko angloamerikar gerraren gudu handiena izan zen.

## Historia

1814ko bukaeran 50 itsasontzi baino gehiago zituen flota britainiar bat Mexikoko Golko barruan sartu zen, New Orleansen aurkako erasoa burutzeko asmoz. Britainiarrak Edward Pakenham jeneralaren agindupean zeuden. Estatubatuerren aldetik Andrew Jackson komandantea borrokarako prestatu zen. Jackson hegomendebaldean zegoen, milizianoen eta bolondresen erregimentu baten buruan; haiekin britaniarrei aurre egin zien.
1815eko urtarrilaren 8an behin eta berriro britaniarrek Jackson indarrei eraso egin zieten. Jackosonen militarrak ondo gotortu ziren eta, aldi berean, oste britaniarrak erasoan etsaien begi bistan gelditzen ziren. Borroka ez zen luzea izan eta estatubatuarren garaipenarekin amaitu zen. Britaniarrek atzera egin behar izan zuten eta Edward Pakenham jenerala galdu zuten, borrokan hilda.
Guda hau nahiko absurdoa izan zen zeren eta ordurako, Ganteko Itunari esker, gerra bukatuta zegoen. Bakea abenduaren 24en sinatua izan baitzen. Baina horren informazioa berandu heldu zen. Garaipena, hala ere, estabatuarrentzako garrantzitsua izan zen: haien morala altxatu zen eta, halaber, Jacksonen ospea handitu egin zen, ordurako heoria bihurtuta. Ospe horrek presidentea izateko bidean asko lagunduko zion.

## Erreferentziak

* 1 2 https://www.battlefields.org/learn/war-1812/battles/new-orleans
* ↑ https://web.archive.org/web/20210224064028/https://www.nationalgeographic.org/media/battle-new-orleans/

## Ikus, gainera

* Andrew Jackson

## Kanpo estekak

* (Ingelesez):Gudua Encyclopædia Britannican.
# Nahel Merzouken erailketa

Nahel Merzouken erailketa (batzuetan, oker idatzita, Naël) Frantziako kasu judizial baten izena da. 17 urteko Nahel Merzouk poliziaren esku hil ondoren abiatu zen, 2023ko ekainaren 27an Nanterren, Île-de-France eskualdeko Senako Gainak departamenduan, kontrol batetik ihes egin eta gero.
Hasieran, poliziak defentsa propioa alegatu zuen. Adierazpen hori baztertu egin zen sare sozialetan argitaratutako bideo baten ondorioz. Bideo horretan, poliziak geldirik zeuden, eta gazteak gidatzen zuen autoaren alde batean zeuden. Horietako batek, autoa berriz abian jarri zenean, leihatilaren barruan tiro egin zuen. Gertakariak nahasmena eragin zuen eta poliziaren indarkeriari buruzko eztabaida piztu zuen, eta istiluak izan ziren herrialde osoan hurrengo egunetan. Tiro hilgarria egin zuen poliziari hilketa leporatu zioten eta 2023ko ekainaren 29an kartzelaratu zuten.

## Erreferentziak

* ↑ (Frantsesez) à 11h37, Par Marion Justinien et Caroline Piquet Le 29 juin 2023; À 14h02, Modifié Le 29 Juin 2023. (2023-06-29). «Mort de Nahel : policier déféré, autopsie, passager recherché… ce qu’il faut retenir des déclarations du procureur» leparisien.fr (Noiz kontsultatua: 2023-06-30).
* ↑ (Frantsesez) «A Nanterre, un ado de 17 ans tué par la police lors d’un contrôle routier : ce que l’on sait des faits» L'Obs 2023-06-27 (Noiz kontsultatua: 2023-06-30).
* ↑ (Frantsesez) Piquet, Par Caroline; Constant, Julien; à 10h09, David Livois et Auguste Canier Le 27 juin 2023; À 19h21, Modifié Le 27 Juin 2023. (2023-06-27). «Adolescent tué à Nanterre par un tir policier : « On veut la vérité et on la veut vite », réagit le maire» leparisien.fr (Noiz kontsultatua: 2023-06-30).

## Kanpo estekak

* Datuak: Q120028551
* Multimedia: Killing of Nahel Merzouk / Q120028551
# 31P/Schwassmann-Wachmann

31P/Schwassmann-Wachmann, Schwassmann-Wachmann 2 bezala ere ezagutua, gure eguzki-sistemako aldikako kometa bat da. 1929ko urtarrilak 17an aurkitu zuen Arno Arthur Wachmannek eta Friedrich Karl Arnold Schwassmannek. Bere itxurazko magnitudea 11koa da.
Kometa honen nukleoak 6,2 kilometroko diametroa du.

## Kanpo estekak

* Datuak: Q2465209
# Daniel Cohn-Bendit

Daniel Marc Cohn-Bendit (Montauban, 1945eko apirilaren 4a) franko-alemaniar politikaria da.
Montsubanen jaio zen 1933an nazismotik ihes egin zuten judu alemaniarren familia batean, eta 1958an Alemaniara joan zen bizitzera. Hamalau urterekin alemaniar hiritartasuna aukeratu zuen. 1966an Frantziara itzuli zen soziologia ulertzeko Paris-Nanterre Unibertsitatean eta Federazio Anarkistarekin bat egin zuen.
Ikasleen liderretako bat izan zen 1968ko maiatzean eta "Dany Gorria" (frantsesez: Dany le Rouge) bezala ezagutua izan zen. Alemaniara itzuli eta 90 Aliantza/Berdeak alderdiko kide izan zen. 1994an Europako Parlamentuko kide hautatu zuten eta 1999an berriro hautatu zuten Europa Ekologia-Berdeak.

## Kanpo estekak

* Datuak: Q76837
* Multimedia: Daniel Cohn-Bendit / Q76837
# Balingen

Balingen Alemaniako Baden-Württemberg estatuan dagoen udalerria da. Tübingen barrutian kokatzen da eta 33.933 biztanle ditu.

## Iruditegia

* Kernstadt
* Friedrichstraße
* Sparkassen Arena
* Endinger eliza

## Demografia

Ikus jatorrizko Wikidatako eskaera eta iturriak.

## Kanpo estekak

* Balingen hiriko webgunea (Alemanez)
* Datuak: Q16015
* Multimedia: Balingen / Q16015
# Espartza (Galar)

    Artikulu hau Galarreko kontzejuari buruzkoa da; beste esanahietarako, ikus «Espartza (argipena)».
Espartza Galar Zendeako kontzejua da. 2024an herriak 382 biztanle ditu.

## Demografia eta biztanleria

Espartzako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 189 | 190 | 195 | 210 | 229 | 238 | 244 | 254 |

## Erreferentziak

* ↑ Euskal Onomastikaren Datutegia. Sinonimotzat Espartza Galar jotzen du.

## Kanpo estekak

* Datuak: Q8778483
* Multimedia: Esparza de Galar / Q8778483
# Josu Sanjurjo

Josu Sanjurjo Altzuri (Lesaka, Nafarroa Garaia, 1993) bertsolari nafarra da.

## Biografia

Zortzi urte zituela hasi zen Lesakako bertso eskolan. 2005ean eta 2007an Nafarroako eskolartekoa irabazi zuen txikien mailan eta 2011n gazte mailako txapelduna izan zen. 2021ean aurreneko aldiz sailkatu zen Nafarroako Txapelketako finalerako eta zazpigarren egin zuen. 2023an berriz iristi zen finalera.

## Txapelketak

* Nafarroako Bertsolari Txapelketa
** Finalista (2): 2021, 2023
* Nafarroako Eskolarteko Bertsolari Txapelketa
** Gazte mailan:
*** Txapelduna (1): 2011
*** Txapeldunordea (2): 2008, 2009
** Txikien mailan:
*** Txapelduna (2): 2005, 2007
*** Txapeldunordea (1): 2006

## Erreferentziak

* ↑ Elkartea, Xenpelar Dokumentazio Zentroa-Bertsozale. «Josu Sanjurjo - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2022-12-06).
* ↑ (Gaztelaniaz) «Josu Sanjurjo gazte mailako Nafarroako txapeldun» Diario de Noticias de Navarra 2011-06-05 (Noiz kontsultatua: 2022-12-06).

## Kanpo estekak

* Datuak: Q115619033
# License to Wed

License to Wed (euskaraz Lizentzia Ezkontzeko), 2007ko Ken Kwapis estatubatuar zinema zuzendariaren amodiozko komedia film bat da. Robin Williams, Mandy Moore, John Krasinski, Christine Taylor eta Eric Christian Olsen aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Ben Murphy (John Krasinski) eta Sadie Jones (Mandy Moore) ezkontzeko hitzeman berri dira, elkarrekin eta zoriontasunean betiko bizitzeko gogo biziz baidaude. Arazoa Sadieren familia mezatara joan ohi den St. Augustine elizaren kargu Frank Dorman (Robin Williams) apaiz xelebrea dagoela da, honek bikoteari berak asmatutako ezkontz aurreko prestaketa ikastaroa gainditu arte bere bedeinkapena emateari uko egin dio. Frank erreberendoaren metodo zorrotza ikastaro bitxietan eta etxeko lan zoroetan oinarritua dago, bai eta bikotearen pribazitaean lotsagabeki eskuhartzean ere, guzti honek Ben eta Sadieren harremana frogan jarriko du.

## Aktoreak

| Aktorea | Pertsonaia | Euskarazko Bikoizlea |
| Robin Williams | Frank Dorman erreberendoa | Pello Artetxe |
| Mandy Moore | Sadie Jones | Aintzane Gamiz |
| John Krasinski | Ben Murphy | Kiko Jauregi |
| Eric Christian Olsen | Carlisle Myers | Iñigo Puigniau |
| Christine Taylor | Lindsey Jones | |
| Josh Flitter | Frank erreberendoaren laguntzailea | Eba Ojanguiren |
| DeRay Davis | Joel | Josu Mitxelena |
| Peter Strauss | Jones jauna | Felipe Barandiaran |
| Grace Zabriskie | Amona Jones | Ane Aseginolaza |
| Roxanne Hart | Jones andrea | Lionaz Jauregi |
| Mindy Kaling | Shelly | Arantxa Moñux |
| Angela Kinsey | Judith, bitxidendako langilea | Miren Aranburu |
| Rachael Harris | Janie | Dolores Díaz De Mendíbil |
| Brian Baumgartner | Jim | Mikel Fernandez |
| Wanda Sykes | Borman Erizaina | Nekane Sarobe |

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q368674